Kareeberg Munisipaliteit

**04/2016 KWOTASIE: PLASTIESE VULLISSAKKE**

Skriftelike kwotasies word hiermee ingewag vir die verskaffing en aflewering v.o.s. Carnarvon van 180 000 by 40 mikron swart plastiese sakke (750mm x 950mm), verpak in hoeveelhede van ses-en-twintig per pak met die nodige sakbinders. Kwoteerders se aandag word daarop gevestig dat ‘n kwart van die hoeveelheid kwartaalliks afgelewer moet word waarna betaling sal geskied.

**‘n Geldige oorspronklike SARS klaringsertifikaat vir tenders moet aangeheg word.** **Kwotasies sal verwerp word indien die voorgeskrewe verklaring van belange vorm (MBD4) nie aangeheg is nie. Geliewe daarop te let dat evaluering op die 80/20 puntestelsel sal geskied, en derhalwe moet die vorm SBD 6.1, tesame met die SEB sertifikaat ook ingedien word vir beoordeling op die 20 puntestelsel. Die ingevulde vorms MBD9 en MBD 8 moet ook aangeheg wees met bewys dat geen gelde aan ‘n munisipaliteit verskuldig is ten opsigte van dienste en eiendomsbelasting. In die geval van ‘n maatskappy moet die direkteure se rekeninge aangeheg wees.**

Verseëlde kwotasies gemerk **“KWOTASIE: PLASTIESE VULLISSAKKE”** moet die ondergetekende voor of op **Vrydag, 4 Februarie 2016** om **12:00** bereik, waarna dit in die openbaar oopgemaak sal word. Kwoteerders moet die geldigheidsduur van die kwotasie aandui.

Die Munisipaliteit verbind hom nie om die laagste of enige kwotasie te aanvaar nie, en behou die reg voor om enige kwotasie as geheel of gedeeltelik te aanvaar.

**MNR W. DE BRUIN**

**MUNISIPALE BESTUURDER**

Posbus 10

Carnarvon

8925

Tel. 053-3823012

15 Januarie 2016

L8.2.1

Kennisgewingbord

Die Burger, 15 Januarie 2016